นายกฯเชื่อ เปิดอาฟต้าไม่กระทบข้าวไทย
โพสต์ทูเดย์ -"อภิสิทธิ์"ไม่หวั่นเปิดค้าเสรีอาเซียนข้าวพม่าจะทะลักเข้าไทย&nbsp; ระบุ&nbsp; กระทรวงพาณิชย์ได้เตรียมรับมือไว้แล้ว
12 ม.ค. 2553

โพสต์ทูเดย์ -"อภิสิทธิ์"ไม่หวั่นเปิดค้าเสรีอาเซียนข้าวพม่าจะทะลักเข้าไทย  ระบุ  กระทรวงพาณิชย์ได้เตรียมรับมือไว้แล้ว 
นายอภิสิทธิ์ เวชชาชีวะ นายกรัฐมนตรี กล่าวถึงนโยบายรองรับการเปิดเขตการค้าเสรีอาเซียนหรือ"อาฟต้า" โดยเฉพาะสินค้าข้าว ว่า ขณะนี้กระทรวงพาณิชย์ได้วางแนวทางในเรื่องของมาตรการต่างๆที่จะควบคุม ซึ่งจะมีเรื่องการแจ้งการขึ้นทะเบียนการตรวจสอบผู้ที่จะนำเข้าสินค้า 
ส่วนกรณีที่หลายฝ่ายกังวลว่าจะมีข้าวจากพม่าไหลทะลักเข้ามานั้น  นายกฯ กล่าวว่า ในภาพรวมคิดว่าไม่น่าจะมีปัญหา แต่ทั้งนี้ก็ไม่ได้ประมาท ไจึงด้ให้กระทรวงพาณิชย์กำหนดแนวทางสำหรับสินค้าพืชผลทุกชนิดไม่ใช่เฉพาะข้าว และคิดว่าน่าจะมีแนวทางออกมาได้ทันก่อนจะมีการซื้อขายกัน
นอกจากนี้นายอภิสิทธิ์ กล่าวถึงความคืบหน้าที่สำนักงานนโยบายรัฐวิสาหกิจ(สคร.)สรุปการสอบสวนกรณีที่องค์การคลังสินค้า(อคส.)เอื้อประโยชน์ให้บริษัทเอกชนที่เช่าคลังสินค้า หรือไซโลข้าวของอคส. ว่า เรื่องนี้เป็นเรื่องที่ตนได้ส่งเรื่องให้คณะกรรมการนโยบายข้าวแห่งชาติ ( กขช.)ไปตรวจสอบหลายเดือนแล้ว ต่อมามีการรายงานว่ามีการยกเลิกสัญญา ซึ่งมีคณะกรรมการที่สอบสวนแล้วและมีคำชี้แจงกันอยู่ยังไม่ได้รายงานมาที่ตน แต่ตนเป็นคนที่ขอให้นำเรื่องนี้เข้ากขช.เพื่อตรวจจสอบ และทราบภายหลังว่ามีการไปยกเลิก